《劝君杯》
明代·沈明臣

玳瑁钗头金凤低，浅黄衫子剪银泥。
丽玉寒香方二八，倚市招郎两相{?亶}。
逢花采之须及新，莫待花残空怨春。
人生有酒不肯醉，醒者何曾独千岁。
劝君堂上且衔杯，春去一年才得回。

作者简介：浙江鄞县人，字嘉则。诸生。偕徐渭为胡宗宪幕僚。有诗名，即兴作铙歌十章，援笔立就，为宗宪激赏。后宗宪以严党下狱死，为之讼冤。继往来吴楚闽粤间。卒年七十余。歌诗约七千余首，有《丰对楼诗选》、《荆溪唱和诗》、《吴越游稿》。